পাকিস্তানে ধর্মনিরপেক্ষতা

পাকিস্তান রাষ্ট্রটির জন্ম হয়েছিলো দ্বিজাতি তত্ত্বের ভিত্তিতে, এই দ্বিজাতি তত্ত্ব অনুযায়ী পাকিস্তানকে একটি মুসলিম প্রধান (সংখ্যাগরিষ্ঠ) দেশ হিসেবে পরিকল্পনা করা হয় একেবারে শুরু থেকেই। লাহোর প্রস্তাব অনুযায়ী ভারতের মুসলিমদের জন্য একটা আলাদা রাষ্ট্র গঠনের উদ্দেশ্য নিয়ে পাকিস্তান আন্দোলন থেকে পাকিস্তান রাষ্ট্রটির জন্ম হয়, পাকিস্তান রাষ্ট্রটির জন্মের প্রক্রিয়ায় ইসলামী কট্টরতার কোনো স্থান ছিলো না; পাকিস্তান রাষ্ট্রটির জন্মের সময় রাষ্ট্রটি ধর্মনিরপেক্ষ হবে বলে বলেছিলেন মুহাম্মদ আলী জিন্নাহ; রাষ্ট্রটি জিন্নাহের করে যাওয়া ধর্মনিরপেক্ষ নীতিতেই চলতো কিন্তু ১৯৭৭ সালে পাকিস্তান সেনাবাহিনীর প্রধান জেনারেল জিয়াউল হক পাকিস্তানের শাসনভার নিজের হাতে তুলে নিয়ে রাষ্ট্রটিকে ইসলামপন্থী বানানোর ঘোষণা দেন। জেনারেল জিয়ার সমর্থকেরা দ্বি-জাতি তত্ত্বের একটা নতুন ব্যাখ্যা দাঁড় করিয়ে দেন যে এই তত্ত্ব প্রতিবেশী হিন্দু সংখ্যাগরিষ্ঠ দেশ ভারত থেকে পাকিস্তানকে পৃথক করতে গেলে পাকিস্তানে ধর্মনিরপেক্ষতা বাদ দিয়ে পাকিস্তানকে একটি ইসলামপন্থী রাষ্ট্রে রূপান্তরিত করা জরুরী। মূলত জিয়াউল হকের শাসনামল থেকেই পাকিস্তানে জিন্নাহর স্বপ্নের পাকিস্তান রাষ্ট্র ভেঙে যায় কারণ জিন্নাহ কট্টর মুসলিম ছিলেননা এবং তিনি পাকিস্তানে তার নিজস্ব নীতিতে বানানো একটি ধর্মনিরপেক্ষতা এবং প্রগতিশীলতা দেখতে চেয়েছিলেন।

পাকিস্তান রাষ্ট্রটির জন্মের সময়ে ডন নামের একটি প্রগতিশীল সংবাদপত্র জিন্নাহর পৃষ্ঠপোষকতাতেই বের হয়েছিলো, যেখানে প্রগতিশীল মূল্যবোধ এখনো প্রতিফলিত হয়ে থাকে। পাকিস্তানি মুসলিমরা উগ্র ধর্মোন্মাদ হোক - এমনটা পাকিস্তান রাষ্ট্রের জনক জিন্নাহ কখনোই চাননি।

ইতিহাস
পাকিস্তান রাষ্ট্রটি শুরুতে তাদের রাষ্ট্রধর্ম ইসলাম করতে চায়নি, এটা সেনাবাহিনী প্রধান জেনারেল জিয়াউল হকের দ্বারাই করা হয় যিনি ১৯৭৭ সালে পাকিস্তানে সামরিক আইন জারী করে সরকার প্রধান হন; জিয়াউল হকের শাসনামলের আগে পাকিস্তান জিন্নাহর নীতি অনুযায়ী ধর্মনিরপেক্ষতা শৈলী দ্বারা দেশ চালাতো; জিন্নাহ ১৯৪৭ সালের ১১ আগস্ট বলেছিলেনঃ

পাকিস্তানের ইসলামীকরণ

১৯৭৭ সালে তৎকালীন সেনাপ্রধান জেনারেল জিয়াউল হক সামরিক আইন জারীর মাধ্যমে প্রধানমন্ত্রী জুলফিকার আলী ভুট্টোকে ক্ষমতাচ্যুত করেন এবং দেশের শাসনভার নিজ হাতে গ্রহণ করেন। জিয়াউল হককে বলা হয় পাকিস্তান রাষ্ট্রটিকে ধর্মনিরপেক্ষ থেকে ধর্মপন্থী বানানোর প্রাথমিক উদ্যোক্তা। জিয়াউল হক ১৯৭৭ সাল থেকে ১৯৮৮ সাল পর্যন্ত পাকিস্তানের রাষ্ট্র ক্ষমতায় অধিষ্ঠিত ছিলেন।

প্রগতিশীল সরকার
ষাটের দশক জুড়ে আইয়ুব খানের সরকার এবং ১৯৬৯ সাল থেকে ১৯৭১ সাল পর্যন্ত ইয়াহিয়া খানের সামরিক সরকার ইসলামপন্থী ছিলোনা।

পাকিস্তানের জনগণ মুসলিম বিশ্বের প্রথম মহিলা প্রধানমন্ত্রী হিসেবে বেনজির ভুট্টোকে ১৯৮৮ সালে (এবং আবার ১৯৯৩ সালে) নির্বাচিত করে। তিনি জুলফিকার আলী ভুট্টো (তার পিতা) এবং জেনারেল (পরবর্তীতে রাষ্ট্রপতি) জিয়া-উল-হকের বেশিরভাগ ইসলামী আইন বাতিল করেননি, তবে মিডিয়া, সাংস্কৃতিক নীতি, সাধারণ নীতি নির্ধারণ এবং শাসনের শৈলী ইত্যাদির মাধ্যমে ধর্মনিরপেক্ষতার প্রচার করেছিলেন। আরেক সামরিক শাসক জেনারেল পারভেজ মোশাররফ তার নয় বছরের দীর্ঘ শাসনে (১৯৯৯-২০০৮) এনলাইটেন্ড মডারেশনের ব্যানারে ধর্মনিরপেক্ষতার প্রচার করেছিলেন।

২০০৭ সালে বেনজির ভুট্টোর হত্যা এবং ব্লাসফেমি আইন প্রত্যাহারের আহ্বান জানানো রাজনীতিবিদ সালমান তাসিরের হত্যাকাণ্ডের পর দেশটির রাজনৈতিক দল, মিডিয়া এবং সুশীল সমাজ ধর্মীয় কট্টরপন্থী সংগঠন সহ এরকম মতাদর্শী রাজনৈতিক দলগুলোর ব্যাপক সমালোচনা করেছিলো। পাকিস্তান পিপলস পার্টির নেতৃত্বাধীন সরকার পাঁচ বছরের দীর্ঘ গণতান্ত্রিক সময়কালে (২০০৮-২০১৩) বেনজির ভুট্টোর ধর্মনিরপেক্ষ শৈলী শাসনের উত্তরাধিকার অনুসরণ করেছিলো।

তথ্যসূত্র

বহিঃসংযোগ
 Secular Jinnah, Secular Jinnah and Pakistan -What the Nation Doesn't Know, Saleena Kareem 
 
 
 The Express Tribune Pakistan, Was Jinnah Secular
 Telegraph, Pakistan Seeks of Jinnah Calling For Secular State
 İnternational Business Times, What Jinnahs' Legacy Pakistan
 The Search For Jinnahs Vision of Pakistan

পাকিস্তান
পাকিস্তানে ধর্মনিরপেক্ষতা
পাকিস্তানে রাজনৈতিক আন্দোলন
পাকিস্তানে ধর্ম
দেশ অনুযায়ী ধর্মনিরপেক্ষতা